Oikeusministeriö
Lainvalmisteluosasto
PL 25
00023  VALTIONEUVOSTO

OM 8/41/2008 
OM024:00/2008

TIEDOKSIANTO OIKEUDENKÄYNNISSÄ (Oikeusministeriön 
työryhmämietintö 2009:3)

	Käräjäoikeus pitää esitettyjä uudistuksia hyvinä ja toteuttamiskelpoisina. Erityisesti ehdotettu oikeudenkäymiskaaren 11 luvun 3 b §:n tarkoittama puhelintiedoksianto on kannatettava uudistus. Esimerkiksi käräjäoikeuden laajan tuomiopiirin syrjäisimpiin osiin suoritetuilla onnistuneilla puhelintiedoksiannoilla voitaisiin säästää merkittävästi haastemiesten työaikaa ja matkakuluja.

Lahden käräjäoikeuden tämänhetkisen työtilanteen osalta näyttäisi, että erityisesti puhelintiedoksianto tulisi käytettäväksi summaarisissa asioissa. Näissä asioissa tiedoksiannon suorittaminen jäisi pääsääntöisesti kuitenkin haastemiehille johtuen siitä, että summaariset asiat ovat lisääntyneet siinä määrin, ettei tämän jutturyhmän tekijöillä ole aikaa tavoitella puhelimella vastaajia.

Muiden kuin summaaristen asioiden osalta puhelintiedoksianto lisää myös virallisesti lainsäädäntötasolla sitä joustavuutta, joka pitkälti tosiasiallisesti on käräjäoikeuden arkirutiinia. Jo tällä hetkellä käräjäoikeudessa sovitaan ja tehdään erilaisia kutsuja erittäin paljon puhelimitse ja tarvittaessa varmennetaan sähköpostitse.

Myös ehdotetun oikeudenkäymiskaaren 11 luvun 4 §:n 1 momentin mukainen priorisointi siitä, että haastemiestiedoksianto on viimesijainen tiedoksiantomuoto, on kannatettava ja vastaa sitä, mihin käräjäoikeudessa on jo tällä hetkellä pyritty.

Laamanni		Juha-Matti Murto